Kerk beskerm asielsoekers met oneindige erediens | Maroela Media
Die sogenaamde buurt-en-kerkhuis Bethel in Den Haag het op 26 Oktober met ’n deurlopende erediens begin sodat die owerheid nie ’n gesin – die ouers en drie kinders – van Armenië kan deporteer nie. Foto: Protestantse Kerk Den Haag
Predikante in ŉ Protestantse kapel in Den Haag wissel mekaar nou al langer as ŉ maand deurentyd tydens ŉ ononderbroke erediens af om te keer dat ŉ Armeense gesin asielsoekers gedeporteer word.
Die owerheid in Nederland mag ingevolge ŉ eeue oue tradisie nie ŉ kerk binnegegaan terwyl ŉ erediens aan die gang is nie, berig Fox News. Vir die Tamrazyn-gesin – pa, ma, twee dogters en ŉ seun – beteken dit hulle is veilig van die Nederlandse immigrasie-owerheid wat hulle terug Armenië toe wil stuur.
Al uitweg was om ŉ erediens te begin om dié gesin se lewe te red.
“Al uitweg was om ŉ erediens te begin om dié gesin se lewe te red,” sê Theo Hettema, voorsitter van die algemene kerkraad van die Protestantse Kerk van Den Haag, “maar ook om die aandag op die lot van kinders in soortgelyke omstandighede te vestig. Dis hartverskeurend. Ons het deernis gehad en goeie rede; daarom het ons geglo dis ons kerk se opdrag om so op te tree.”
Ondersteuners besoek die gesin terwyl die diens, wat op 26 Oktober begin het, aan die gang is en getuig van die toenemende simpatie met asielsoekers in sommige dele van die Nederlandse samelewing, wat eens bekend was vir sy verwelkomende houding, maar wat in die jongste jare na regs beweeg het.
In die jongste uitspraak van die land se hoogste hof is gelas hulle moet terug gaan na hul vaderland.
Die Tmarazyn-gesin woon al byna nege jaar in Nederland terwyl hul asielaansoek langsaam deur verskeie appèlaansoeke deur die howe vorder. Maar in die jongste uitspraak van die land se hoogste hof is gelas hulle moet terug gaan na hul vaderland, wat die Nederlandse regering as veilig beskou.
Terwyl die kinders voorheen skoolgegaan en die gesin deel van die Haagse gemeenskap geword het, bly hulle nou vasgekeer in die kerk, waar hulle soms na die erediens luister, vriende onthaal of kook en ander huishoudelike takies verrig.
Suid Afrka se grense is oop. Kom hierheen. Dink S.A sal nie eers weet julle is hier nie.
Al het hul die voordeel dat die grense oop is, sal hulle nie kom nie want dit is al wereldwyd bekend dat jou lewe hier minder as n selfoon werd is.
so Christene wat nie bomme plant nie, moet gaan, maar Moslems wat bomme plant en weier om te assimileer, mag maar bly en bly en bly.
Dit lyk na misbruik van kerk en erediens, wat tot eer van God en onderrig oor Sy weg en werk moet wees. Dis nie meer ‘n erediens as daar nominaal diens gehou word, maar mense gaan aan met kosmaak en kuier nie; en gee vir die skyn darem so nou en dan aandag aan die “erediens” nie. Die owerheid het die plig om die land te orden en rustig te hou en te besluit en doen oor immigrasie, die kerk moet die Woord verkondig. Daar kan vanuit die kerk van Christus natuurlik getuig word oor wat reg en verkeerd is… Lees meer »
Chisten kerke is lankal nie deel van Christus se ligaam nie. Hulle is maar net politieke instumente in die mag vam s…